ai4bharat/Pralekha huggingface dataset:
பிரதமர் அலுவலகம்
இமாச்சலப் பிரதேசத்தின் பிலாஸ்பூரில் பல்வேறு திட்டங்களின் துவக்க விழாவில் பிரதமரின் உரை
இமாச்சலப் பிரதேச ஆளுநர் திரு ராஜேந்திர அர்லேகர் அவர்களே, முதலமைச்சர் திரு ஜெய் ராம் தாக்கூர் அவர்களே, பாஜக தேசிய தலைவர் திரு ஜே.பி. நட்டா அவர்களே, அமைச்சரவை நண்பர் திரு அனுராக் தாக்கூர் அவர்களே, நாடாளுமன்ற, சட்டமன்ற உறுப்பினர்களே, சகோதர, சகோதரிகளே! உங்களுக்கும், நாட்டு மக்கள் அனைவருக்கும் விஜயதசமி நல்வாழ்த்துகள்!
கடந்த எட்டு ஆண்டுகளில் நமது இரட்டை என்ஜின் அரசு, இமாச்சலப் பிரதேசத்தின் வளர்ச்சிப் பாதைக்கு புதிய பரிமாணத்தை வழங்கியுள்ளது. மத்திய பல்கலைக்கழகம், ஐ.ஐ.டி, ஐ.ஐ.ஐ.டி, இந்திய மேலாண்மைக் கழகம் முதலியவையும் இங்கு அமைந்துள்ளன. நாட்டின் மிகப்பெரிய மருத்துவக் கல்வி மற்றும் சுகாதார நிறுவனமான எய்ம்ஸ் மருத்துவமனையும் இனி பிலாஸ்பூருக்கும், இமாச்சலப் பிரதேசத்திற்கும் பெருமை சேர்க்கவிருக்கிறது. இந்த மருத்துவமனை, முற்றிலும் சுற்றுச்சூழலுக்கு உகந்ததாக, பசுமை எய்ம்ஸ் என்று அழைக்கப்படுவது இதன் மற்றொரு சிறப்பம்சம்.
நண்பர்களே,
2014-ஆம் ஆண்டு வரை இமாச்சலில் 3 மருத்துவக் கல்லூரிகள் மட்டுமே இருந்தன, அவற்றுள் 2, அரசு கல்லூரிகள். கடந்த 8 ஆண்டுகளில் 5 புதிய அரசு மருத்துவக் கல்லூரிகள் இங்கு அமைக்கப்பட்டுள்ளன. அதேபோல 2014 வரை இளநிலை மற்றும் முதுநிலை மருத்துவ படிப்புகளில் சேர வெறும் 500 இடங்களே இருந்தன. தற்போது இந்த எண்ணிக்கை 1200 ஆக, அதாவது 2 மடங்கிற்கும் அதிகமாக உயர்ந்துள்ளது. மருத்துவக் கல்லூரிகள் மட்டுமின்றி, மருந்துகள் மற்றும் உயிர்காக்கும் தடுப்பூசிகளின் உற்பத்தியாளர் என்ற வகையிலும் இந்த மாநிலம் வளர்ச்சி பெற்றுள்ளது. மொத்த மருந்துகள் பூங்கா திட்டத்திற்கு நாட்டிலேயே மூன்று மாநிலங்கள் மட்டுமே தேர்வு செய்யப்பட்டுள்ளன. அவற்றுள் இமாச்சலப் பிரதேசமும் ஒன்று. தற்போதைய தலைமுறைக்கு மட்டுமின்றி வருங்கால சந்ததியினருக்காகவும் நாங்கள் அயராது பணியாற்றுகிறோம்.
அதேபோல நான்காவது மருத்துவ கருவி பூங்கா இங்கு கட்டமைக்கப்பட்டு வருகிறது. இதற்காக ஆயிரக்கணக்கான கோடி ரூபாய் இங்கு முதலீடு செய்யப்படும். இது தொடர்பான பல சிறிய மற்றும் நடுத்தர ரக தொழில்துறைகள் வளர்ச்சி பெறும். இதன் மூலம் இந்தப் பகுதியில் ஆயிரக்கணக்கான இளைஞர்களுக்கு வேலைவாய்ப்பு உருவாக்கப்படும்.
நண்பர்களே,
ஆயுஷ்மான் பாரத் திட்டத்தின் கீழ் நாடு முழுவதும் 3 கோடியே 60 லட்சம் ஏழை நோயாளிகளுக்கு இலவச சிகிச்சை வழங்கப்பட்டுள்ளது. இவர்களுள் 1.5 லட்சம் பயனாளிகள் இமாச்சலப் பிரதேசத்தைச் சேர்ந்தவர்கள். மாநில ட்ரோன் கொள்கையை உருவாக்கிய முதல் மாநிலம் என்ற பெருமையை இமாச்சலப் பிரதேசம் பெற்றுள்ளது. இதன் மூலம் வரும் நாட்களில் ஏராளமான பலன்கள் கிடைக்கவிருக்கின்றன. ஒவ்வொரு குடிமகனும் நாட்டின் செழிப்புடன் இணைந்திருப்பதால், அவர்களின் வசதியை உயர்த்துவதற்கான இது போன்ற வளர்ச்சியில் நாங்கள் கவனம் செலுத்துகிறோம். ‘வளர்ந்த இந்தியா' மற்றும் வளர்ந்த இமாச்சலப் பிரதேசம் என்ற உறுதிபாட்டை இது பூர்த்தி செய்யும்.
மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்க
பிரதமர் அலுவலகம்
நாகவுர் சாலை விபத்தில் பாதிக்கப்பட்டவர்களுக்கு கருணைத் தொகை வழங்க பிரதமர் ஒப்புதல்
ராஜஸ்தான் மாநிலம் நாகவுரில் நேரிட்ட சாலை விபத்தில் பாதிக்கப்பட்டவர்களுக்கு நிவாரணத் தொகை வழங்க பிரதமர் திரு நரேந்திர மோடி ஒப்புதல் அளித்துள்ளார்.
பிரதமர் அலுவலகம் வெளியிட்டுள்ள சுட்டுரைச் செய்தியில்,
“ராஜஸ்தான் மாநிலம் நாகவுரில் நேரிட்ட சாலை விபத்தில் உயிரிழந்தவர்களின் குடும்பத்தாருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் நிவாரணம் வழங்க பிரதமர் ஒப்புதல் அளித்துள்ளார். காயமடைந்தவர்களுக்கு ரூ. 50,000 வழங்கப்படும்”, என்று தெரிவிக்கப்பட்டுள்ளது.
வணிகம் மற்றும் தொழில்துறை அமைச்சகம்
தொழில்நுட்பத்தைப் பயன்படுத்தி வாழ்வை எளிதாக்குதல் என்ற தலைப்பில் பட்ஜெட்டுக்குப் பிந்தைய இணையவழிக் கருத்தரங்கில் பிரதமர் உரையாற்றினார்
பட்ஜெட்டுக்குப் பிந்தைய இணையவழிக் கருத்தரங்குகள் பட்ஜெட் தொடர்பான தகவல்களை பொதுமக்களிடம் அதிக அளவில் பரப்புவதுடன் பட்ஜெட் இலக்குகளை அடைவதில் மக்களுக்கு நம்பிக்கை அளிக்கும் : மத்திய அமைச்சர் திரு பியூஷ் கோயல்
தொழில்நுட்பத்தைப் பயன்படுத்தி வாழ்வை எளிதாக்குதல் என்ற தலைப்பில் பட்ஜெட்டுக்குப் பிந்தைய இணையவழிக் கருத்தரங்கில் பிரதமர் திரு நரேந்திர மோடி உரையாற்றினார். டிஜிட்டல் புரட்சியின் பலன்கள், அனைத்துத் தரப்பு மக்களையும் சென்றடையும் வகையில் அரசு நடவடிக்கை எடுத்துள்ளதாக பிரதமர் கூறினார்.
மத்திய மின்னணுவியல் மற்றும் தகவல் தொழில்நுட்ப அமைச்சகம் நடத்திய இந்த இணையவழிக் கருத்தரங்கில் ஆயிரத்துக்கும் மேற்பட்ட வல்லுநர்கள் பங்கேற்றனர். தொழில்நுட்பத்தைப் பயன்படுத்தி வாழ்வை எளிதாக்குதல் தொடர்பாக 4 அமர்வுகள் இந்தக் கருத்தரங்கில் இடம் பெற்றன.
நிறைவு அமர்வில் கலந்து கொண்டு பேசிய மத்திய தொழில் மற்றும் வர்த்தகத்துறை அமைச்சர் திரு பியூஷ் கோயல்,பட்ஜெட்டுக்குப் பிந்தைய இந்த கருத்தரங்கங்கள், பட்ஜெட் தொடர்பான தகவல்களை பொதுமக்களிடம் பரப்பும் என்றார். அத்துடன் பட்ஜெட் இலக்குகளை அடைவதில் பொதுமக்களுக்கு இவை நம்பிக்கை அளிக்கும் என்றும் அவர் கூறினார். அரசு ஊழியர்களின் திறன்களை மேலும் மேம்படுத்த வேண்டியது அவசியம் என்று கூறிய அவர், கர்மயோகி இயக்கம் இந்த இலக்குகளை எட்டும் என்று குறிப்பிட்டார். எளிதில் வர்த்தகம் புரிதல் மற்றும் வாழ்க்கையை எளிதாக்குதல் ஆகியவை தொடர்பாக அனைத்துத் துறையினரும் இணைந்து செயல்பட வேண்டும் என்று திரு பியூஷ் கோயல் கேட்டுக் கொண்டார்.
வணிகம் மற்றும் தொழில்துறை அமைச்சகம்
பட்டய கணக்காளர்கள் பெரிதாக எண்ண வேண்டும் மற்றும் உலகளாவிய அளவுக்கு உயர வேண்டும் : மத்திய அமைச்சர் பியூஷ் கோயல் அழைப்பு
பட்டய கணக்காளர்கள் பெரிதாக எண்ண வேண்டும் மற்றும் உலகளாவிய அளவுக்கு உயர வேண்டும் என மத்திய வர்த்தக மற்றும் தொழில்துறை அமைச்சர் திரு. பியூஷ் கோயல் அழைப்பு விடுத்துள்ளார்.
73வது பட்டய கணக்காளர்கள் தினத்தை முன்னிட்டு, இந்திய பட்டய கணக்காளர்கள் மையம் ஏற்பாடு செய்த நிகழ்ச்சியில் மத்திய அமைச்சர் திரு பியூஷ் கோயல் கலந்து கொண்டு பேசியதாவது:
பட்டய கணக்காளர் தொழிலில் முற்றிலுமான மனநிலை மாற்றம் தேவை. லட்சியங்கள் மாற்றியமைக்கப்பட வேண்டும். உலகத்தரத்துக்கு மாற நிறுவனங்கள் ஒன்றுடன் ஒன்று இணைவது, கூட்டாக செயல்படுவது பற்றி எண்ண வேண்டும். இந்திய பட்டய கணக்காளர் சங்கம் 75வது ஆண்டை கொண்டாடும்போது, உலகளாவிய வாடிக்கையாளர்களுக்கு சேவை செய்யும் உலகத்தரத்திலான பட்டய கணக்கு நிறுவனங்களின் முதல் தொகுப்பு நம்மிடம் இருப்பதை பார்க்க முடியுமா? வளரும்போதே, உலகத்தரத்திலான நெறிமுறைகள், தொழில்நுட்பங்களை பட்டய கணக்கு நிறுவனங்கள் பார்க்க வேண்டும். உலகின் நல்லெண்ணம், மரியாதை, நம்பிக்கையை பெற வேண்டும் என்றால், நாம் 100 சதவீத நம்பகத்தன்மையை பெற வேண்டும். பட்டய கணக்கு நிறுவனங்களின் பெருமையை பராமரிக்கும் கூட்டு பொறுப்பு ஒவ்வொரு பட்டய கணக்காளர் மற்றும் பட்டய கணக்கு மாணவர்களுக்கும் உள்ளது. நாம் அதை செய்வோம், நம்மால் அதை செய்ய முடியும். அதை செய்வதற்கு நாம் நிச்சயம் உறுதியுடன் இருக்கிறோம். நாட்டின் வளர்ச்சியில் நீங்களும் பங்கு வகிக்கிறீர்கள். தொடக்க நிறுவனங்களின் சூழலில், நம்மால் எப்படி ஈடுபட முடியும் என்பதை நாம் பார்க்க வேண்டும்.
பட்டய கணக்காளர் தொழில் அங்கீகரிக்கப்பட்ட மற்றும் மதிப்புக்குரிய தொழில். பட்டய கணக்காளராக இருக்க வேண்டும் என்ற ஏக்கம் பலருக்கு உள்ளது.
இந்திய பட்டய கணக்காளர் மையம் 72 ஆண்டுகள் சாதனை மற்றும் நம்பிக்கையை பெற்றுள்ளது. அவைகள் நாட்டின் சேவை, வர்த்தக நிறுவனங்களின் சேவையில் உள்ளன மற்றும் நாட்டின் பொருளாதாரத்தில் பங்களிக்கின்றன. என்னைப் பொறுத்தவரை, இந்திய பட்டய கணக்காளர் மையம் நேர்மை, அர்ப்பணிப்பு, பொறுப்பு, மற்றும் புத்திசாலித்தனம் ஆகியவற்றை பிரதிபலிக்க வேண்டும். உலகில் நாம் முன்னணி பட்டய கணக்கு அமைப்புகளில் ஒன்றாக உள்ளோம். நமது மையத்தின் உயர்ந்த தரம் மற்றும் நெறிமுறைகள், கடுமையான தேர்வு முறைகளை உலகம் பார்த்துள்ளது.
நாட்டின் கொவிட் தடுப்பூசி பிரச்சாரத்திலும், இந்த மையம் முக்கிய பங்காற்றி மக்களுக்கு உதவி செய்து, தடுப்பூசி தயக்கத்தை போக்க வேண்டும்.
இவ்வாறு மத்திய அமைச்சர் திரு. பியூஷ் கோயல் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1731971
----
(Visitor Counter : 215
எரிசக்தி அமைச்சகம்
தேசிய அனல் மின் கழகம் நடப்பு நிதியாண்டின்  முதல் காலாண்டில் 21.7 சதவீதத்திற்கும் அதிகமாக மின்உற்பத்தி செய்துள்ளது
தேசிய அனல் மின் கழகம் நடப்பு நிதியாண்டின்  முதல் காலாண்டில் 21.7 சதவீதத்திற்கும் அதிகமாக மின்உற்பத்தி செய்துள்ளது. ஏப்ரல் முதல் ஜூன் -2022 வரையிலான காலாண்டில் 104.4 பில்லியன் யூனிட் அளவிற்கு மின்உற்பத்தி செய்துள்ளது. கடந்த ஆண்டின் இதே காலகட்டத்தில் 85.8 பில்லியன் யூனிட் அளவிற்கு மின் உற்பத்தி செய்திருந்தது.
கடந்த 2021ம் ஆண்டின் ஜூன் மாதத்தின் 26.9 பில்லியன் யூனிட் அளவிற்கு மின் உற்பத்தி செய்யப்பட்டது. ஆனால், கடந்த ஜூன் மாதம் 2022-ம் ஆண்டில் 34.8 பில்லியன் யூனிட் அளவிற்கு மின்உற்பத்தி செய்யப்பட்டது. இது கடந்த ஆண்டு இதே மாதத்தின் மின்உற்பத்தியை விட, 29.3 சதவீதம் அதிகமாகும்.
மேலும் விவரங்களுக்கு இந்த ஆங்கில் செய்திக்குறிப்பை காணவும்: https://pib.gov.in/PressReleasePage.aspx?PRID=1839134
சுகாதாரம் மற்றும் குடும்ப நலத்துறை அமைச்சகம்
இந்திய சர்வதேச வர்த்தக கண்காட்சியில் சுகாதார அரங்கை தொடங்கி வைப்பதற்கான நிகழ்வில் தொற்றா நோய் குறித்த விழிப்புணர்வை ஏற்படுத்த சைக்கிள் பயணம் மேற்கொண்டார் டாக்டர் மன்சுக் மாண்டவியா
இந்தியாவில் தொற்றா நோய்கள் குறித்த விழிப்புணர்வை ஏற்படுத்தும் வகையில், இந்திய சர்வதேச வர்த்தக கண்காட்சியில் மத்திய சுகாதாரம் மற்றும் குடும்ப நலத் துறை அமைச்சர் டாக்டர் மன்சுக் மாண்டவியா சுகாதார அரங்கை தொடங்கி வைக்க சைக்கிள் பேரணி ஒன்றை மேற்கொண்டார். ஐ சி எம் ஆர் தலைமை இயக்குநர் டாக்டர் பல்ராம் பார்கவா, எப் எஸ் எஸ் ஏ ஐ தலைமை நிர்வாக அதிகாரி திரு அருண் சிங்கால் உட்பட சுகாதார அமைச்சகத்தின் மூத்த அதிகாரிகள் அமைச்சருடன் சைக்கிளில் சென்றனர்.
பிரகதி மைதானத்தில் நடைபெறும் 40 ஆவது இந்திய சர்வதேச வர்த்தக கண்காட்சியில் அமைந்துள்ள சுகாதார அரங்கில் இந்த ஆண்டுக்கான கருப்பொருள் தொற்றா நோய்கள் மற்றும் வாழ்க்கை முறை நோய்கள் குறித்த விழிப்புணர்வை ஏற்படுத்துவதாகும்.
சுகாதார அரங்கு துவக்க நிகழ்ச்சியில் உரையாற்றிய மத்திய சுகாதார அமைச்சர் திரு மன்சுக் மாண்டவியா, சுதந்திரத்தின் அமிர்த பெருவிழாவின் ஒரு பகுதியாக நோய் தடுப்பு குறித்த விழிப்புணர்வை ஏற்படுத்தும் ஒருமாத கால இயக்கத்தை அறிவித்தார்.
இந்த ஒரு மாத கால இயக்கத்தின் போது, நாடுமுழுவதும் ஆயுஷ்மான் பாரத் நலவாழ்வு மையங்கள் மூலம் 7.5 லட்சம் நலவாழ்வு அமர்வுகள் மற்றும் 75 லட்சம் என்சிடி பரிசோதனைகளை நடத்த நமக்கு நாமே இலக்கு நிர்ணயித்துள்ளதாக அவர் தெரிவித்தார்.
இந்தியாவில் கோவிட் 19 நாடுதழுவிய தடுப்பூசி இயக்கம் பற்றி பேசிய அமைச்சர், “மாண்புமிகு பிரதமரின் வழிகாட்டுதல்களின் கீழ் ஜன்பாகிதாரி கொரோனாவுக்கு எதிரான இந்தியாவின் போராட்டத்தில் முக்கிய பங்கு வகித்ததாக கூறினார். ஒவ்வொரு மாவட்டமும் சுகாதார உள்கட்டமைப்புடன் வலுப்பெறும் நோக்கத்துடன் மத்திய அரசு ரூ.64,000 கோடியை அனுமதித்துள்ளதாக அவர் தெரிவித்தார்.
மருத்துவ சிகிச்சை வழங்குவதில் தனியார் துறையின் ஒத்துழைப்பு குறித்து தெரிவித்த மத்திய சுகாதார அமைச்சர், போட்டி என்பது இருந்தால் குறைந்த கட்டணத்தில் மருத்துவ வசதிகள் கிடைக்கும் என்று தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772326
நுகர்வோர் நலன், உணவு மற்றும் பொது விநியோகம் அமைச்சகம்
வெங்காய விலையை குறைப்பதற்காக அரசு எடுத்த நடவடிக்கைகள்
2020 ஆகஸ்ட் மாதத்தின் இறுதியில் இருந்து வெங்காய விலை தொடர்ந்து உயர்ந்து வருகிறது. கடந்த 10 நாட்களில் அதிக அளவில் உயர்ந்த வெங்காயத்தின் விலை, ஒரு கிலோவுக்கு ரூ 11.56 அதிகரித்து, அகில இந்திய சில்லரை விலை ஒரு கிலோவுக்கு ரூ 51.95-ஐ தொட்டுள்ளது.
கடந்த வருடத்தின் இதே காலகட்டத்தில் இருந்த வெங்காயத்தின் விலையான ஒரு கிலோவுக்கு ரூ 46.33 உடன் ஒப்பிடும் போது, இந்த வருடத்தின் விலை 12.13 சதவீதம் அதிகமாக உள்ளது.
முன்னெச்சரிக்கை நடவடிக்கையாக 2020 செப்டம்பர் 14 அன்று வெங்காய ஏற்றுமதிகளை அரசு தடை செய்தது.
உள்நாட்டு நுகர்வோர்களுக்கு வெங்காயம் கிடைப்பதை உறுதி செய்வதற்காக அதன் ஏற்றுமதிக்கு தடை விதிக்கப்பட்டதோடு, ராபி-2020 பருவ வெங்காய சேமிப்பை அதிகப்படுத்தவும் அரசு முடிவெடுத்தது.
மேலும், வெங்காயத்தை இறக்குமதி செய்வதற்கான விதிமுறைகள் தளர்த்தப்பட்டன.
மேற்கண்டவை வெங்காய விலையை குறைப்பதற்காக அரசு எடுத்த நடவடிக்கைகளில் சிலவாகும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1666466
----
(Visitor Counter : 179
பிரதமர் அலுவலகம்
அமைப்புசாரா தொழிலாளர் நலனைப் பாதுகாக்க மத்திய அரசு உறுதி பூண்டுள்ளது : பிரதமர்
அமைப்புசாரா தொழிலாளர் நலனைப் பாதுகாக்க மத்திய அரசு உறுதி பூண்டுள்ளதாக, பிரதமர் திரு.நரேந்திர மோடி தெரிவித்துள்ளார். நாட்டின் வளர்ச்சியில், அமைப்புசாரா தொழிலாளர்களாக பணியாற்றும் சகோதரர்கள் மற்றும் சகோதரிகளின் பங்களிப்பு மிகவும் முக்கியமானது என்றும் திரு.மோடி குறிப்பிட்டுள்ளார்.
பிரதமர் வெளியிட்டுள்ள ட்விட்டர் பதிவில்;
“நாட்டின் வளர்ச்சியில், நமது அமைப்புசாரா தொழிலாளர் சகோதர-சகோதரிகளின் பங்களிப்பு, மிகவும் முக்கியமானது. இதுபோன்ற கோடிக்கணக்கான தொழிலாளர்களின் வாழ்க்கையை எளிதாக்க, எங்களது அரசு, எப்போதும் பாடுபட்டு வருகிறது. இந்தத் திட்டங்கள், அவர்களின் சமூகப் பாதுகாப்பை உறுதி செய்வதாக இருந்தாலும், பெருந்தொற்று பாதிப்பின்போது அவர்களுக்கு உதவ, மேலும் பல நடவடிக்கைகள் மேற்கொள்ளப்பட்டன“ என்று தெரிவித்துள்ளார்.
வணிகம் மற்றும் தொழில்துறை அமைச்சகம்
அடிப்படைக் கட்டமைப்புத் தொழில்களின் வளர்ச்சி
அடிப்படைக் கட்டமைப்புப் பிரிவு உட்பட தொழில் துறை வளர்ச்சியை ஊக்கப்படுத்த அரசு தொடர்ச்சியாக பல நடவடிக்கைகளை மேற்கொண்டு வருகிறது.
எட்டு முக்கிய தொழில் துறை குறியீட்டின்படி 2016-17-க்கு பின்னர் 2017-18 ஆம் ஆண்டில் நிலக்கரி, கச்சா எண்ணெய், இயற்கை எரிவாயு, சுத்திகரிக்கப்பட்ட பொருட்கள், உரங்கள், எஃகு. சிமெண்ட், மின்சாரம் ஆகிய 8 முக்கிய தொழில்களின் வளர்ச்சி விவரங்கள் பட்டியலாக கீழே தரப்பட்டுள்ளன.
|
|
8 முக்கிய தொழில் துறைகளின் குறியீட்டு வளர்ச்சி விகிதம்  
|
|
ஆண்டு
|
|
நிலக்கரி
|
|
கச்சா எண்ணெய்
|
|
இயற்கை எரிவாயு
|
|
சுத்திகரிக்கப் பட்ட பொருட்கள்
|
|
உரங்கள்
|
|
எஃகு
|
|
சிமெண்ட்
|
|
மின்சாரம்
|
|
ஒட்டு மொத்த குறியீடு
|
|
2017-18
|
|
2.6
|
|
-0.9
|
|
2.9
|
|
4.6
|
|
0.03
|
|
5.6
|
|
6.3
|
|
5.3
|
|
4.3
ஆதாரம்: பொருளாதார ஆலோசகர் அலுவலகம், டி.ஐ.பி.பி.
நாடாளுமன்ற மக்களவையில் இன்று  எழுத்து மூலம் அளித்த பதிலில் தொழில் வர்த்தகத் துறை இணையமைச்சர் திரு. சி.ஆர்.சௌதிரி இந்தத் தகவலை தெரிவித்தார்.
(Visitor Counter : 107
குடியரசுத் தலைவர் செயலகம்
திராஸ் பகுதியில் ராணுவ வீர்ர்களுடன் தசரா கொண்டாடுகிறார் குடியரசுத்தலைவர்
குடியரசுத் தலைவர் திரு ராம்நாத் கோவிந்த் 2021 அக்டோபர் 14 மற்றும் 15ம் தேதிகளில் ஜம்மு காஷ்மீரின் லடாக் பகுதிக்குச் செல்கிறார்.
அக்டோபர் 14ம் தேதியன்று லே, சிந்துப் படித்துறையில், குடியரசுத்தலைவர் சிந்து தர்ஷன் பூஜை செய்கிறார். அன்று மாலை உதம்பூரில் ராணுவ வீரர்களுடன்அவர் கலந்துரையாடுவார்.
அக்டோபர் 15-ம் தேதியன்று திராஸ் பகுதியில்உள்ள கார்கில் போர் நினைவுச் சின்னத்தில், குடியரசுத் தலைவர் மரியாதை செலுத்துகிறார் மற்றும் ராணுவ அதிகாரிகள் மற்றும் வீரர்களுடன் கலந்துரையாடுகிறார்.
-----
(Visitor Counter : 148
PIB Headquarters
ஒருங்கிணைந்த மேல்நிலை  தேர்வு 2019
மத்திய அரசின் பல்வேறு அமைச்சகங்கள் / துறைகள் / அலுவலகங்களில் இளநிலை எழுத்தர்  / இளநிலை செயலக உதவியாளர் , அஞ்சல் உதவியாளர்  / அஞ்சல் பிரிப்பு உதவியாளர் , தரவு உள்ளிடும் பணியாளர் , பதவிகள் நியமனத்திற்கான ஒருங்கிணைந்த மேல்நிலை  தேர்வு 2019-க்கான அறிவிக்கையைப் பணியாளர் தேர்வாணையம் வெளியிட்டுள்ளது.
விண்ணப்பங்களை ssc.nic.in என்ற இணையதளம் மூலம் மட்டுமே சமர்ப்பிக்க வேண்டும். விண்ணப்பங்களை சமர்ப்பிக்க 10.01.2020 கடைசி நாளாகும்.
01.01.2020-ன்படி தேவைப்படும் அத்தியாவசிய கல்வித் தகுதிகள் கீழ்வருமாறு:-
 எல்டிசி)/ ஜேஎஸ்ஏ, பிஏ / எஸ்ஏ, டிஇஓ - பதவிகளுக்கான விண்ணப்பதாரர்கள் 12 ஆம் வகுப்பு தேர்ச்சி பெற்றிருக்க வேண்டும் அல்லது அங்கீகரிக்கப்பட்ட வாரியம் அல்லது பல்கலைக்கழகத்திலிருந்து இணையான தேர்வில் தேர்ச்சி பெற்றிருக்க வேண்டும்.
 இந்தியத் தலைமைக் கணக்குத் தணிக்கை அதிகாரி அலுவலக  டிஇஓ பதவிக்கு அங்கீகரிக்கப்பட்ட வாரியம் அல்லது அதற்கு இணையான கல்வி நிறுவனத்திலிருந்து கணிதத்துடன் அறிவியல் பாடத்தில் 12 ஆம் வகுப்பு தேர்ச்சி பெற்றிருக்க வேண்டும்.
தென்மண்டலத்தில் அடுக்கு-1 தேர்வு தமிழ்நாட்டில் சென்னை, கோயம்புத்தூர், மதுரை, சேலம், திருச்சிராப்பள்ளி, திருநெல்வேலி, வேலூரிலும், புதுச்சேரியிலும், ஆந்திராவில் சிராலா, குண்டூர், காக்கிநாடா, கர்நூல், நெல்லூர், ராஜமுந்திரி, திருப்பதி, விஜயவாடா, விசாகப்பட்டினம், விஜயநகரம் ஆகியவற்றிலும், தெலங்கானாவில் ஐதராபாத், கரீம்நகர், வாரங்கல் ஆகியவற்றிலும் என மொத்தம் 21 மையங்களில் தேர்வு நடைபெறும்.
பணியாளர் தேர்வாணையத்தின் இணைச் செயலர் மற்றும் தென்மண்டல இயக்குநர் திரு. கே. நாகராஜா வெளியிட்டுள்ள செய்திக் குறிப்பில் இதனைத் தெரிவித்துள்ளார்.
மத்திய அமைச்சரவை
ராஞ்சியில் கனரக பொறியியல் கழக  லிமிடெட் நிறுவனத்திற்கு சொந்தமான நிலத்தை ஜார்க்கண்ட் அரசுக்கு மாற்றுவதற்கு அமைச்சரவை ஒப்புதல்
ராஞ்சியில் தன்வசம் உள்ள பயன்படுத்தப்படாத 675.43 ஏக்கர் நிலத்தை கனரக பொறியியல் கார்ப்பரேசன்  லிமிடெட் நிறுவனம் ஜார்க்கண்ட் அரசுக்கு மாற்றுவதன் மூலம் பணமாக்கிக் கொள்வதற்கு, பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. இது எச்.இ.சி. நிறுவனத்திற்கு ரூ.742.98 கோடி நிதி திரட்டுவதற்கு உதவும். தொழிலாளர்கள் தொடர்பான சட்டபூர்வ நிலுவைகளை - அதாவது பணிக்கொடை, வைப்பு நிதி, விடுப்பை பணமாக்குதல் மற்றும் ஓய்வுபெற்ற தொழிலாளர்களுக்கு பிற ஓய்வுக்கால பயன்கள் போன்றவற்றை - வழங்குவதற்கான தேவைக்கு இந்த நிதி பயன்படுத்தப்படும். அரசுக்கான நிலுவைகள், வங்கியாளர்களுக்கான நிலுவைகளயும், இதர கடன்களையும் செலுத்துவதற்கு எச்.இ.சி. நிறுவனத்திற்கு இந்த நிதி உதவியாக இருக்கும்.
ஜார்க்கண்ட் அரசுக்கு தனது ஸ்மார்ட் சிட்டி திட்டத்துக்கும், மாநில தலைநகரில் பொதுமக்களின் நலன்களுக்கான பிற வளர்ச்சித் திட்டங்களுக்கும் இந்த நிலம் மாற்றம் உதவியாக இருக்கும்.
அறிவியல் மற்றும் தொழில்நுட்பத்துறை
கோவிட் 19 குறித்த ஆய்வகம்: தாவரவியல் ஆய்வு நிறுவனம் அமைத்தது
லக்னோவில் உள்ள தேசிய தாவரவியல் ஆய்வு நிறுவனம்  “கோவிட் – 19” தொற்று குறித்து ஆராய்வதற்கான ஓர் ஆய்வகத்தை அமைத்துள்ளது. இந்திய மருத்துவ ஆய்வுக் கவுன்சில் , உலக சுகாதார நிறுவனம் , மத்திய சுகாதாரம் மற்றும் குடும்ப நல அமைச்சகம் ஆகியவற்றின் வழிகாட்டுதல்களைப் பின்பற்றி இந்த ஆய்வகம் அமைக்கப்பட்டுள்ளது.
இந்த ஆய்வகத்தில் உயிரிப் பாதுகாப்பு நிலை – 3  என்ற வசதி உள்ளது. “உயிரிப் பாதுகாப்பு நிலை  என்பது ஒரு தொற்றுக்கான நோய்க்கிருமியைக் கையாள்வதன் அடிப்படையில் வகுக்கப்படுகின்றது. இந்திய மருத்துவ ஆய்வுக் கவுன்சிலின் வழிகாட்டுதலின்படி உயிரிப் பாதுகாப்பு நிலை – 2 கோவிட்- 19 தொற்றினை ஆய்வதற்காக ஒதுக்கப்பட்டுள்ளது. ஆனால், இது மேம்பட்ட ஆய்வாகும்” என்று தேசிய தாவரவில் ஆய்வு நிறுவனத்தின் முதுநிலை முதன்மை விஞ்ஞானி டாக்டர் சமீர் சாவந்த் தெரிவித்தார்.
“இந்த மேம்பட்ட ஆய்வகத்தில் தூசுப் படலத்தை உறிஞ்சும் வசதி உள்ளது. உறிஞ்சிய தூசுப் படலம் வடிப்பான்களில் வடிக்கப்படும். எனவே, அது கிருமிகள் அல்லது பாக்டீரியா ஆகியவற்றை வடிகட்டி பாதுகாக்கப்பட்ட “கோவிட்-19” கிருமியாக மாற்றிவிடும். ஆய்வுக்காக இந்தக் கிருமியை வளர்க்கும்போது தொற்றுத் தாக்கம் ஏற்படாமலும் பாதுகாக்கும் வசதி அமைக்கப்பட்டுள்ளது” என்றும் அவர் கூறினார்.
பிரதமர் அலுவலகம்
ராம நவமியையொட்டி மக்களுக்கு பிரதமர் வாழ்த்து
ராம நவமியையொட்டி மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். அனைவருக்கும் மகிழ்ச்சி, அமைதி, முன்னேற்றத்தை அளிக்கட்டும் என அவர் கூறியுள்ளார்.
டுவிட்டர் பதிவில் பிரதமர்கூறியிருப்பதாவது;
‘’ நாட்டு மக்களுக்கு ராம நவமி நல்வாழ்த்துக்கள். அனைவருக்கும் ஸ்ரீராம பிரானின் அருளால் வாழ்வில் மகிழ்ச்சி, அமைதி, முன்னேற்றம் கிடைக்கட்டும். ஜெய் ஸ்ரீராம்!’’
சுகாதாரம் மற்றும் குடும்ப நலத்துறை அமைச்சகம்
இந்தியா இரண்டு கோடிக்கு மேற்பட்ட கொவிட்-19 சோதனைகளை நடத்தி ஒரு மைல்கல்லை கடக்கிறது
சோதனைகளின் எண்ணிக்கை 10 லட்சம் பேருக்கு 14,640 ஆக அதிகரிக்கிறது
இந்தியா இதுவரை 2,02,02,858 கொவிட்-19 மாதிரிகளை பரிசோதனை செய்துள்ளது. இது ஒரு மைல்கல் சாதனை ! மத்திய அரசு மற்றும் மாநிலங்கள்/யூனியன் பிரதேசங்களின் கூட்டான மற்றும் தீவிரமான முயற்சிகளின் பலனாக, கொவிட்-19 நோய்த்தொற்று பாதிப்பை விரைவில் கண்டறிந்து, தனிமைப்படுத்துவதை உறுதிப்படுத்தும் வகையில் நாடு முழுவதும் பரிசோதனைகள் அதிகரிக்கப்பட்டுள்ளன. ஐசிஎம்ஆர், பரிசோதனை உத்திகளை வகுத்து, இந்தியா முழுவதும் சோதனை கட்டமைப்பை விரிவுபடுத்தியுள்ளது. இந்த அணுகுமுறையை திறம்பட செயல்படுத்தி நாடு முழுவதும் அதிக பரிசோதனைகளை செய்யவும் மற்றும் மக்களிடையே பரவலான கொவிட் சோதனைகளை செய்யவும் வழி வகை செய்தது.
கடந்த 24 மணி நேரத்தில், 3,81,027 மாதிரிகள் பரிசோதனை செய்யப்பட்டுள்ளன, சோதனைகளின் எண்ணிக்கை 10 லட்சம் பேருக்கு 14,640 ஆக அதிகரித்துள்ளது. இதனால் பத்து லட்சம் பேருக்கு சோதனைகளின் எண்ணிக்கை 14640 ஆகும். 24 மாநிலங்களும் யூனியன் பிரதேசங்களும் நாட்டின் சராசரி அளவைவிட அதிகமான சோதனைகளை செய்துள்ளன.
நாட்டின் பரிசோதனைக் கூடங்களின் கட்டமைப்பு, தொடர்ந்து வலுப்படுத்தப்பட்டு தற்போது 1348 ஆய்வகங்களாக உள்ளது; அரசு துறையில் 914 ஆய்வகங்களும், தனியார் துறையில் 434 ஆய்வகங்களும் இயங்கி வருகின்றன. அவற்றின் விவரம் பின்வருமாறு;
- ரியல் –டைம் ஆர்டி பிசிஆர் அடிப்படையிலான ஆய்வகங்கள்; 686 
- ட்ரூநேட் அடிப்படையிலான ஆய்வகங்கள்; 556 
- சிபிநேட் அடிப்படையிலான ஆய்வகங்கள் ; 106 
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள தயவுசெய்து இந்த இணையதளத்தைப் பாருங்கள்: https://www.mohfw.gov.in/ மற்றும் @MoHFW_INDIA.
(
மத்திய அமைச்சரவை
வரி விதித்தல் சட்டங்கள்  மசோதா 2019-க்கு மத்திய அமைச்சரவை ஒப்புதல்
அவசர சட்டத்திற்கு மாற்றாக, வரி விதித்தல் சட்டங்கள்  மசோதா 2019-ஐ அறிமுகப்படுத்துவதற்கு, பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
உலகெங்கும், நிதி  சட்டம், 2019  நடைமுறைப்படுத்தப்பட்டது, நிறுவன வருமான வரி விகிதம் குறைப்பு ஆகியவற்றுக்குப் பிறகான பொருளாதார வளர்ச்சிகளால், முதலீட்டை ஈர்ப்பதற்கும், வேலைவாய்ப்பைப் பெருக்குவதற்கும், பொருளாதாரத்திற்கு ஒரு உத்வேகத்தை அளிப்பதற்கும் கூடுதலான உந்துதல் அளிக்கும் கூறு தேவைப்பட்டது. வருமான வரிச்சட்டம் 1961 அல்லது நிதிச்சட்டத்தில் திருத்தங்கள் கொண்டு வந்து இவற்றை எட்ட முடியும் என்றாலும், நாடாளுமன்ற கூட்டம் நடைபெறாத சமயம் என்பதால், வரி விதித்தல் சட்டங்கள்  அவசரச் சட்டம் 2019, சென்ற செப்டம்பர் மாதத்தில் கொண்டுவரப்பட்டது.
சுகாதாரம் மற்றும் குடும்ப நலத்துறை அமைச்சகம்
73வது உலக சுகாதாரக் கூட்டத்தில் மத்திய சுகாதாரத்துறை அமைச்சர் டாக்டர்.ஹர்ஷ் வர்தன் காணொலி காட்சி மூலம் பங்கேற்பு
உலக சுகாதார அமைப்பின் 73வது கூட்டத்தில், மத்திய சுகாதாரம் மற்றும் குடும்ப நலத்துறை அமைச்சர் டாக்டர்.ஹர்ஷ் வர்தன் காணொலி காட்சி மூலம் பங்கேற்றார். அதில் உலக சுகாதார அமைப்பின் தலைமை இயக்குனர் ஆற்றிய உரைக்கு, இந்தியாவின் பதிலாக டாக்டர்.ஹர்ஷ் வர்தன் பேசியதாவது:
கோவிட்-19 காரணமாக உலகம் முழுவதும் பலியானவர்களுக்கு எனது ஆழ்ந்த இரங்கலை தெரிவித்துக் கொள்கிறேன். இந்தியாவில் கோவிட்-19-ஐ எதிர்கொள்ள நாங்கள் உறுதியுடன் நடவடிக்கை எடுத்தோம். கொரோனா வைரஸ் பரவலைக் கட்டுப்படுத்த எங்கள் பிரதமர் திரு. நரேந்திர மோடி, தனிப்பட்ட முறையில் கண்காணித்து ஆக்கப்பூர்வமாக நடவடிக்கை எடுத்தார். நுழைவு பகுதியில் கண்காணிப்பு, இந்தியாவில் சிக்கிய வெளிநாட்டினரை அனுப்பியது, சமூக கண்காணிப்பு, சுகாதார கட்டமைப்புகளை வலுப்படுத்தியது, சுகாதாரப் பணியில் 20 லட்சம் பணியாளர்களை ஈடுபடுத்தியது போன்ற தேவையான நடவடிக்கைகளை இந்தியா எடுத்தது.
உலக சுகாதார அமைப்பின் 73வது கூட்டம் மிக முக்கியமானது. பெருந்தொற்றை கட்டுப்படுத்துவது பற்றி நாம் இங்கு விவாதித்துக் கொண்டிருக்கிறோம். இது ஆயிரக்கணக்கான மக்களை தொடர்ந்து கொன்று கொண்டிருக்கிறது. மேலும் இது உலகளவில் தீவிர பின்னடைவை ஏற்படுத்தியுள்ளது.
மனித இனம் ஒன்றிணைய இது சரியான நேரம். அனைத்து அரசுகளும், தொழிற்துறையினர், சேவை மனப்பான்மையுள்ளவர்கள் நீண்ட காலத்துக்கு தங்கள் வளங்களை அளித்து அனைவரும் பயன் அடைவதை உறுதி செய்ய வேண்டும். எங்கள் பங்குக்கு இந்தியா இருதரப்பு மற்றும் மண்டல உறவை வளர்ப்பதில் முக்கிய பங்காற்றுகிறது. பிரதமர் தலைமையின் கீழ் இந்தியா, 123 நாடுகளுக்கு அத்தியாவசியப் பொருட்களை அனுப்பியுள்ளது.
இவ்வாறு அவர் பேசினார்.
(Visitor Counter : 179
சிறப்பு சேவைகள் மற்றும் கட்டுரைகள்
கணித அறிவியல் மைய சொற்பொழிவு பிரபல விஞ்ஞானி பேராசிரியர் ஆர்.சிதம்பரம் சிறப்புரையாற்றுகிறார்
நாட்டின் 75-வது சுதந்திரத் தின கொண்டாட்டத்தின் ஒரு பகுதியாக, சென்னையில் உள்ள கணித அறிவியல் மையம், தொடர் சொற்பொழிவு நிகழ்ச்சிகளுக்கு ஏற்பாடு செய்துள்ளது. நாட்டின் அறிவியல் தொழில்நுட்ப முன்னேற்றங்கள் குறித்து பொதுமக்களுக்கு விழிப்புணர்வு ஏற்படுத்தும் விதமாக, பிரபல விஞ்ஞானிகள் இதில் பங்கேற்று உரையாற்ற உள்ளனர்.
தொடக்க நிகழ்ச்சியாக, “இயற்பியல் அறிவியல்கள்: கணிதத்துடனான ஒருங்கிணைப்பு” என்ற தலைப்பில் 21, அக்டோபர் 2021 காலை 11 மணிக்கு சிறப்பு சொற்பொழிவு நடைபெற உள்ளது.
இந்திய அணு சக்தி துறையின் முன்னாள் செயலாளரும், மத்திய அரசின் முன்னாள் முதன்மை அறிவியல் ஆலோசகருமான பிரபல இயற்பியல் விஞ்ஞானி பேராசிரியர் ஆர்.சிதம்பரம் இதில் பங்கேற்று உரையாற்ற உள்ளார்.
செயற்கை நுண்ணறிவு, இணையப் பாதுகாப்பு மற்றும் அணு உலை வடிவமைப்பு போன்றவை தொடர்பாக உலகம் எதிர்கொள்ளும் அடிப்படை அறிவியல் பிரச்சனைகள் குறித்து அவர் விளக்கமளிக்க உள்ளார். பள்ளி, கல்லூரி மாணவர்கள் மற்றும் பொதுமக்கள் https://www.imsc.res.in/akam/ என்ற இணையதள இணைப்பு மூலமாக இதில் பங்கேற்கலாம்.
மேலும் விவரங்களுக்கு திருமதி. எஸ்.வினயலதா, பதிவாளர், கணித அறிவியல் மையம், சென்னை அவர்களை registrar@imsc.res.in என்ற மின்னஞ்சல் அல்லது +91-44-22543150 என்ற தொலைபேசி எண்ணில் தொடர்பு கொள்ளலாம்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 49.53 கோடி கொவிட் தடுப்பூசி டோஸ்கள் போடப்பட்டுள்ளன.
இதுவரை மொத்தம் 3,10,15,844 பேர் குணமடைந்துள்ளனர்.
குணமடைந்தவர்களின் விழுக்காடு 97.36%.
கடந்த 24 மணி நேரத்தில் 41,096 பேர் குணமடைந்துள்ளனர்.
கடந்த 24 மணி நேரத்தில் 44,643 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,14,159 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.30%.
வாராந்திர தொற்று உறுதி விழுக்காடு 5%க்கும் குறைவாக, 2.41%ஆக உள்ளது.
தினசரி தொற்று உறுதி வீதம், தொடர்ந்து 11ஆவது நாளாக 3%க்கும் கீழ், 2.72%ஆக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 47.65 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743010